paragraph_text: Jadranska povelja (Američko-jadranska povelja<ref>Američko-jadranska povelja, www.morh.hr, objavljeno 2. travnja 2021., arhivirano 9. travnja 2021., pristupljeno 28. rujna 2021.) savez koji su potpisale Albanija, Hrvatska i Makedonija sa SAD-om, dana 2. svibnja 2003. godine u Tirani s ciljem pružanja pomoći rečenim državama radi ostvarivanja uvjeta za pridruženje NATO-u. Dana 4. prosinca 2008. godine članstvu su pristupile Bosna i Hercegovina i Crna Gora, dok je iste godine Srbija dobila status promatrača. Dana 1. travnja 2009. godine Albanija i Hrvatska primljene su u članstvo NATO-a, a Kosovo je postiglo status promatrača 2012. godine. Dana 5. lipnja 2017. Crna Gora je također postala članica NATO-a.